als_Latn dik_Latn sag_Latn
Rozana Radi: “Kemi qeshur pa fund në provat e shfaqjes”
Regjisori zgjedh Rozanën, Gentin dhe Julin pasi bëhet fjalë për një vepër ku arti i interpretimit përmes mjetit kryesor të komunikimit që është fjala, alternohen edhe me cilësi të zotëruara shumë mirë nga tre artistët në fjalë, në improvizime dhe mjeshtërinë e përdorimit të mimikës dhe xhestit, por dhe vlerave specifike që harmonizojnë në këtë trekëndësh këto tre artistë të talentuar. Rozana Radi tregon për “Panorama Plus” disa impresione për këtë komedi. “Roli im ka dramën e vet brenda pasi Suzana është një femër e cila përveç lekëve që i shoqi i ka me shumicë, nuk e ka kurrë të shoqin pranë. Është e lodhur nga kjo jetë dhe kërkon patjetër që të ketë një fëmijë. Kjo pasi në psikologjinë e të gjithëve jo vetëm të asaj ekziston ideja që një fëmijë e lidh më shumë çiftin. E zgjodha këtë rol pasi nuk kisha luajtur ndonjëherë me Gentin dhe me Julin dhe mendoj se kam bërë zgjedhjen e duhur pasi jam shumë komode me këta dy aktorë të talentuar. Mendoj që nga të gjitha shfaqjet që kam bërë, këto kanë qenë provat e mia më të bukura pasi kam qeshur pa fund me këta kolegë. Pastaj nuk diskutohet që teatri është pasioni im primar dhe çdo ofertë është e mirëpritur nga unë“. E pyetur se si do të sillej nëse në jetë do të kishte një burrë si ai në rol, Rozana përgjigjet: “Një burrë të tillë si ai që kam në rol, personalisht nuk do e duroja as 24 orë. Do të kërkoja punë që të mos varesha ekonomiksht prej tij dhe do bëja jetën time”.
PanoramaPlus
als_Latn als_Latn vec_Latn